tomron87/hebrew-wikipedia-sentences-corpus huggingface dataset:
ב-12 בנובמבר הוציא את הסינגל "love is just a word" יחד עם ג'סמין תומפסון.
ב-25 בפברואר השתתף בסינגל "Rain In Ibiza" יחד עם פליקס ין וההרכב The Stickmen Project.
ב-29 באפריל הוציא את הסינגל "Heaven".
ב-1 ביוני הוציא את הסינגל "Boys In The Street".
ב-17 ביוני יצא אלבומו השני, Bridges.
ב-9 בספטמבר יצא הסינגל "Woke Up in Love" יחד עם גריפין וקייגו.
ב-2 בדצמבר הוציא את הסינגל "One More Try".
ב-10 בפברואר 2023 השתתף בסינגל "Whistle" של ג'קס ג'ונס.
ב-18 באוגוסט הוציא את הסינגל "At Your Worst".
סיבוב הופעות בצפון-אמריקה (בשנים 17–2016)
סיבוב הופעות "Only Human" (שנת 2018)
שנה פרס קטגוריה השיר התוצאה2017פרסי המוזיקה הבריטית"שיר השנה הבריטי"Dancing on My Own
קאלום ג'יימס הדסון-אודוי הוא כדורגלן אנגלי המשחק בעמדות הקיצוני בנוטינגהאם פורסט.
הדסון-אודוי גדל במחלקת הנוער של צ'לסי, אליה עבר ב-2007 מצ'רלטון את'לטיק.
ב-28 בינואר 2018 ערך את הופעת הבכורה שלו בבוגרים של צ'לסי, כשעלה מהספסל בדקה ה-81' במקומו של פדרו בניצחון הביתי 3-0 על ניוקאסל יונייטד במסגרת הגביע האנגלי.
3 ימים לאחר מכן הוא ערך את הופעת הבכורה שלו בפרמייר ליג, כשעלה מהספסל בדקה ה-65' במקומו של דוידה זפאקוסטה בהפסד הביתי 3-0 לבורנמות'.
ב-23 ביולי 2019 האריך את חוזהו בצ'לסי בחמש שנים תמורת שכר של כ-100 אלף פאונד לשבוע.
ב-30 באוגוסט 2022 הושאל לבאייר לברקוזן לעונה אחת.
ב-1 בספטמבר 2023 עזב את צ'לסי, וחתם בנוטינגהאם פורסט תמורת 5 מיליון פאונד.
הדסון-אודוי רשאי לייצג הן את נבחרת אנגליה והן את נבחרת גאנה.
הוא ייצג את אנגליה בכל קבוצת גיל מנבחרת מתחת לגיל 16 ועד הנבחרת עד גיל 19.
הוא הבקיע בחצי הגמר מול טורקיה ובגמר מול ספרד, למרות שאנגליה הפסידה בסופו של דבר בדו-קרב הפנדלים.
הופעותיו הביאו לכך שהוא נכלל בנבחרת הטורניר.
הוא גם שיחק במהלך הקמפיין של נבחרת אנגליה במונדיאל עד גיל 17. הוא כבש פעם אחת בשבע הופעות בטורניר והשלים 90 דקות במהלך ניצחון 5–2 בגמר על ספרד.
הדסון-אודוי זומן על ידי נבחרת אנגליה עד גיל 21 בפעם הראשונה במרץ 2019, אך לא שיחק.
את הופעת הבכורה שלו באנגליה עד גיל 21 ערך ב-11 באוקטובר, במהלך תיקו 2-2 מול סלובניה במריבור.
באוגוסט 2021, הדסון-אודוי הודיע שהוא מסרב לשחק בנבחרת אנגליה עד גיל 21 לקראת צמד המשחקים נגד רומניה וקוסובו.
מאמנו בצ'לסי תומאס טוכל הטיל ספק בהחלטתו.
במרץ 2019 כמה ימים לאחר הזימון מהנבחרת הצעירה, הדסון-אודוי זומן לנבחרת הבוגרת למשחקי מוקדמות יורו 2020 מול צ'כיה ומונטנגרו, בעקבות פציעה של כמה משחקני הנבחרת.
עם קבלת זימון הבכורה שלו, הדסון-אודוי אמר שהוא "מזדעזע" ותיאר זאת כ"חלום שהתגשם".
הוא ערך את הופעת הבכורה שלו ב-22 במרץ כמחליף בדקה ה-70 בניצחון 5-0 על צ'כיה באצטדיון וומבלי .
לאחר שעשה זאת, הוא הפך לשחקן הצעיר ביותר שערך את הופעת הבכורה שלו במשחק תחרותי עבור אנגליה, בן 18 שנים ו-135 ימים, ושבר את השיא שקבע דאנקן אדוארדס ב-1955 ב-40 ימים.
שלושה ימים לאחר מכן, הוא רשם משחק פריצה במדי נבחרת אנגליה והרשים בניצחון 1–5 על מונטנגרו, ורשם שני בישולים לחברו בצ'לסי רוס בארקלי.
עם הופעת הבכורה המלאה שלו, הוא הפך לשחקן השני הכי צעיר שפתח במשחק תחרותי עבור אנגליה, אחרי וויין רוני באפריל 2003, ובעקבות כך המאמן גארת' סאות'גייט שיבח אותו ושמח על כך שהוא זימן אותו לנבחרת.
נבחרת אנגליה בכדורגל עד גיל 17
גביע העולם בכדורגל עד גיל 17: 2017
סגנות אליפות אירופה בכדורגל עד גיל 17: 2017
הרכב הטורניר באליפות אירופה בכדורגל עד גיל 17: 2017
דניאל ג'יימס קאלום בלו הוא שחקן אנגלי המוכר בעיקר בשל תפקידו כקוצר הנשמות מייסן בסדרת הטלוויזיה "מתים במשרה חלקית" ותפקידו כגנרל זוד בסדרת הטלוויזיה "סמולוויל".
שנהסדרהתפקידהערות1999The Billקארל וינק2000DoctorsדניCasualtyפול יוז2001Where the Heart Isקלם ג'ונסShadesניק מקינטאיירמיני-סדרה2002As Ifמארק2003–2004מתים במשרה חלקיתמייסוןתפקיד ראשי2005האנטומיה של גרייוייפר2005–2006קרובותבוב ספנסרתפקיד ראשי2007שושלת טיודור אנתוני נייורטתפקיד חוזר2008Dirtגרהם דנקן2009–2011סמולווילגנרל זודתפקיד משני (נבל) בעונה 9
תפקיד אורח בעונה 102009הרפתקאות שרה ג'ייןלורד מארצ'ווד2010מקלט באפלהאדוארד פורסיית'2011Zenקרלו2013רופא להשכירמיילוס2014Saul: The Journey to Damascusאדאי2015הוכחהפיטר ון אווןתפקיד ראשי2018כופרג'ורג' הריסשטח מתאוון בות'
דאליפ סינג רנא הידוע יותר בשם הבמה שלו, קאלי הגדול הוא מתאבק, יזם, דוגמן ושחקן הודי שמתגורר כיום בארצות הברית.
החל בקריירת היאבקות בשנת 2000, אך הוא מוכר בעיקר בשל תקופתו בארגון ההיאבקות WWE בין השנים 2006 ל-2014, שבו היה פעם אחת אלוף העולם במשקל כבד (המתאבק ההודי הראשון בהיסטוריה של הארגון שזוכה בתואר זה).
רנא נולד ב-27 באוגוסט 1972 במחוז סירמאור של הימאצ'ל פרדש.
עקב היותו אחד משבעה ילדים במשפחה ענייה, הוא נאלץ לבצע עבודות משונות ולהתמודד עם מחלת האקרומגליה, שבין היתר גורמת לקומה גבוהה ובליטה בסנטר.
כשרנא שירת כמאבטח בשימלה, הוא לכד את עינו של שוטר ממדינת פנג'אב הסמוכה, שעזר בעבר לשוטרי פנג'אב להפוך לספורטאים בינלאומיים.
הוא שכנע את רנא להצטרף למשטרת פנג'אב בשנת 1993, זאת לאחר שרנא נרתע מצעד עזיבת הימאצ'ל פרדש.
הוא פתר סוגיה זו, כשהציע לאחיו של רנא את ההזדמנות לעבוד גם במשטרת פנג'אב.
עם רגע הגעתו לפנג'אב, הוא החל להתאמן במכוני כושר מקומיים על מנת להפוך למתאבק.
רנא הציע את שם הבמה, קאלי הגדול, כנגזרת משם האלה ההינדית קאלי, המוכרת כאלת האנרגיה האינסופית.
ב-26 ביולי 2012, דווח שרנא עבר ניתוח במוחו עקב גידול בבלוטת יותרת המוח.
רנא קיבל אזרחות אמריקאית ב-20 בפברואר 2014.
ב-28 במאי 2001, בריאן אונג ספג מידי סינג מהלך היאבקות הכרוכה בהטחת פניו במזרן.
אונג סבל בעבר מזעזועי מוח במהלך האימונים, אך המאמנים העריכו זאת לא כראוי ואיפשרו לו להמשיך להתאמן.
בנוסף, הוכח כי אונג לא קיבל ציוד מגן או פיקוח מצד הצוות של ארגון ההיאבקות All Pro Wrestling (APW), וזעזוע מוח השני בסופו של דבר הוכח כקטלני עבורו.
מכיוון שסינג גרם בשוגג למותו, משפחת אונג הגישה תביעה נגד ארגון ההיאבקות APW.
ארגון זה נמצא אחראי למותו, שנגרם עקב חוסר באמצעי זהירות.
בעקבות זאת, משפחת אונג קיבלה פיצויים בסך מעל 1.3 מיליון דולר.
אליפות במשקל כבד של CWE (פעמיים)
הישגים בארגון ההיאבקות New Japan Pro-Wrestling
טורניר השלישיות טייסן הול (2002) - עם מסאהירו צ'ונו וסילבה הענק
PWI דירג אותו במקום ה-83 מתוך 500 המתאבקים הטובים ביותר לשנת 2008
רגע ה-"!Damn" של השנה (2008) - קאלי מנחה את מצלמת הנשיקה ב-7 בנובמבר בפרק של התוכנית סמאקדאון
קארלי-מארינה לואיזה , הידועה בשם הבמה קאלי אוצ'יס (Kali Uchis), היא זמרת ופזמונאית קולומביאנית-אמריקאית.
קארלי-מארינה לואיזה נולדה ב-17 ביולי 1994 באלכסנדריה, וירג'יניה.
אביה עבר מפריירה, קולומביה לארצות הברית, תוך שנמלט ממלחמת האזרחים בקולומביה.
הוא פגש את אימה של אוצ'יס בארצות הברית בתחילת שנות התשעים.
לאימה היו ילדים מנישואים קודמים.
אוצ'יס היא בתם היחידה ביחד.
אביה חזר לקולומביה כשאוצ'יס למדה בתיכון, במטרה לטפל באימו שחלתה.
אוצ'יס שהתה בקולומביה עם אביה ודודותיה במהלך הקיץ.
כשגדלה בבית מהגרים ובבית הפועלים, חיי ביתה התמלאו לעיתים קרובות בעבודת כפיים רבה.
בתיכון, למדה לנגן בפסנתר סקסופון.
אוצ'יס השתתפה בלהקת ג'אז, לפני סיום לימודיה בבית ספר התיכון.
אוצ'יס הבריזה לעיתים קרובות משיעורים כדי לבלות במעבדת הצילום, ויצרה סרטים קצרים ניסיוניים.
התעניינותה בצילום הובילה אותה ליצירת עטיפת מיקסטייפ.
ההברזה מהשיעורים ושבירת העוצר שקבעו הוריה הובילו להוצאתה מביתה בגיל ההתבגרות.
במהלך תקופה זו, היא התגוררה במכוניתה וכתבה שירים על המקלדת האלקטרונית שלה, שמאוחר יותר התגבשו למיקסטייפ הלו-פיי שלה, Drunken Babble.
היא גם כתבה שירה, שירים ומוזיקה, אך בתחילה לא התכוונה לשיר, והתעניינה יותר בבימוי סרטים מאשר במוזיקה.
היא קיבלה את הכינוי "קאלי אוצ'יס" מאביה.
זמן קצר לאחר סיום לימודיה, בשנת 2012, אוצ'יס הוציאה את מיקסטייפ הבכורה שלה, Drunken Babble.
המיקסטייפ תואר כ"מתנגד לז'אנר" ונודע בזכות השפעותיו מרגאיי, דו-וופ ורית'ם אנד בלוז מתחילת העשור הראשון של המאה ה-21. בשנת 2014, היא שיתפה פעולה עם הראפר סנופ דוג, בשיר "On Edge", שנכלל במיקסטיפ שלו, That's My Work 3.
בפברואר 2015 הוציאה אוצ'יס את מיני-אלבום הבכורה שלה, Por Vida, להורדה בחינם באתר הרשמי שלה, ובהמשך ב-iTunes.
בפרויקט התארחו מוזיקאים שונים, בהם דיפלו, טיילר, דה קריאייטור, קייטרנדה ובדבאדנוטגוד.
באוקטובר 2015, יצאה לסיבוב ההופעות הראשון שלה, יחד עם לאון ברידג'רס , בארצות הברית ובחלקים מקנדה.
באפריל 2017 יצא אלבום האולפן החמישי של הלהקה הבריטית גורילז, Humanz, בו מתארחת אוצ'יס בשיר "She's My Collar" וברצועת הבונוס "Ticker Tape".
בחודש שלאחר מכן, הוציאה אוצ'יס את "Tyrant", בהשתתפות הזמרת האנגלייה ג'ורג'יה סמית' , ששימש כסינגל הראשי מתוך אלבום הבכורה שלה.
ביוני 2017 הכריזה אוצ'יס על סיבוב ההופעות הראשון שלה לתמיכה באלבום הבכורה שלה.
סיבוב ההופעות התקיים מאוגוסט עד אוקטובר 2017. באוגוסט 2017 הוציאה אוצ'יס את הסינגל השני מתוך האלבום, "Nuestro Planeta", בו מתארח רייקון .
באוקטובר 2017 אוצ'יס הייתה מועמדת לפרס גראמי הלטיני להקלטת השנה, על השיר "El Ratico", שיתוף הפעולה שלה עם המוזיקאי הקולומביאני חואנס.
כמו כן, היא הייתה מועמדת לפרס גראמי בקטגוריית "ביצוע ה-R&B הטוב ביותר", על השיר "Get You", שיתוף הפעולה שלה עם הזמר הקנדי דניאל סיזר.
בין התאריכים 15 בינואר ל-16 בפברואר 2018, אוצ'יס ליוותה את הזמרת לנה דל ריי בהופעות נבחרות באמריקה הצפונית מתוך סיבוב ההופעות העולמי שלה, LA to the Moon Tour.
בינואר 2018 הוציאה אוצ'יס את הסינגל השלישי מתוך אלבום הבכורה שלה, "After the Storm", בהשתתפות טיילר, דה קריאייטור ובוטסי קולינס .
באפריל 2018 הוציאה את אלבום הבכורה שלה, Isolation.
האלבום זכה לשבחים נרחבים מצד המבקרים, וב-Metacritic זכה לדירוג ממוצע של 87 מתוך 100, בהתבסס על 17 ביקורות.
ב-24 באפריל 2020 הוציאה אוצ'יס את המיני-אלבום To Feel Alive, שהוקלט במהלך בידוד בתקופת מגפת הקורונה.
ב-7 באוגוסט 2020 הוציאה אוצ'יס את השיר "Aquí Yo Mando", לצד הראפרית האמריקאית ריקו נאסטי, שהיה לסינגל המוביל מתוך אלבום האולפן השני שלה, , הפרויקט הראשון של אוצ'יס בשפה הספרדית.
ב-1 באוקטובר 2020 הוציאה את הסינגל השני מתוך האלבום, "La Luz", בהשתתפות ג'יי קורטס.
ב-18 בנובמבר יצא האלבום, שהגיע למקום השלישי במצעד האלבומים הלטיניים.
השיר "Telepatía" יצא כסינגל השלישי מתוך האלבום והיה לשירה הראשון שהגיע ל-40 הראשונים במצעד הבילבורד הוט 100, כשהגיע בשיאו למקום ה-39.
בשנת 2021, בטקס פרסי גראמי ה-63, זכתה אוצ'יס בפרס גראמי, בקטגוריית "הקלטת הדאנס הטובה ביותר", על השיר "10%" של קייטרנדה מתוך האלבום Bubba, בו השתתפה.
ב-4 באוגוסט 2023 הוציאה את הסינגל "Muñekita" עם הראפר אל אלפה והראפרית JT.
אלבום האולפן הרביעי שלה והפרויקט השני שלה בשפה הספרדית, Orquídeas, יצא לאור ב-12 בינואר 2024.
משנת 2020 קאלי אוצ'יס יוצאת עם הראפר דון טוליבר, להם בן משותף אחד.
קאלום סקוט האוולס הוא שחקן, זמר ואישיות טלוויזיה ולשי שהתחיל את הקריירה שלו כשהיה ילד.
הוא ידוע בעיקר בשל תפקידו בדרמה הבריטית "החטא" של ערוץ 4.
האוולס נולד בפונטיפריד להורים אליסון וקית', וגדל בקרבת מקום, בטוניפייל ובפורת'.
סבו, ברין האוולס, היה חבר במקהלת הגברים טראורצ'י.
האוולס למד בבית הספר המקיף טראורצ'י, שם היה תלמיד מצטיין.
הוא לקח שיעורים בבית הספר למשחק של רונדה ו-"Stars in the Making" בבארי, והיה חבר בתיאטרון המוזיקה הלאומי לנוער.
בגיל 16 הוא נבחן על ידי סוכן והלך להכשרה בקולג' הוולשי המלכותי למוזיקה ודרמה , שם סיים את לימודיו בשנת 2020.
האוולס ערך את הופעת הבכורה שלו בהפקה של המחזמר "אוליבר!".
הוא היה ממייסדי מקהלת הבנים "Only Boys Aloud", והופיע איתם בשנת 2012 בעונה השישית של Britain's Got Talent ובשנת 2018 עבור הנסיך הארי ומייגן.
מאז הוא הפך לשגריר נוער.
כשהיה בן 13, הוא הופיע בעונה השנייה של סדרת המציאות התיעודית "Show Me What You're Made Of" של CBBC.
בהמשך חזר להשתתף בה בהופעת אורח.
הוא עבד ככתב מלכותי בסדרה "Blue Peter" של CBBC.
בשנת 2013, האוולס זכה בתוכנית הכישרונות "Star of the Stage".
בשנת 2014 הוא שיחק את גודפרי בהפקה של חברת New Adventures של מת'יו בורן, "Lord of the Flies", ב-Wales Millennium Centre שבקארדיף.
הוא הופיע עם מקהלת הגברים טראורצ'י בשנת 2015, מקהלת הגברים פנדירוס בשנת 2017, ומקהלת הגברים דווננט בשנת 2018.
בגיל 17, האוולס נבחן לתוכנית השירה "Let It Shine" עם השיר "You're Be Back" מתוך המחזמר המילטון.
הוא היה בקבוצה 4 והגיע לשלב 25 האחרונים.
עם זאת, הוא פרש כדי לפנות זמן לגלם את ארפד לאסלו בהפקה המחודשת של וסט אנד למחזה "She Loves Me" בתיאטרון Menier Chocolate Factory שבלונדון.
באוקטובר 2019 פורסם כי האוולס יככב במיני-סדרה של ראסל טי דייוויס "החטא" בתפקיד קולין מוריס-ג'ונס.
הדמות מבוססת באופן רופף על בן זוג לשעבר של דייוויס.
הסדרה שודרה לראשונה בינואר 2021 בערוץ 4 ובפברואר ב-HBO Max.
האוולס לוהק להפקה עתידית למחזה רומיאו ויוליה.
הוא הביע תמיכה בתנועה הפוליטית Welsh independence.
שנה סדרה/תוכנית תפקידהערות 2012 Show Me What You're Made Of מתחרה 2017 Let It Shine מתחרה 2021 החטא קולין מוריס-ג'ונס2022Lloyd of the Fliesבארידיבוב; 8 פרקים2024המשחק היפה (אנ')ניית'ןThe Wayאוון דריסקולמיני-סדרה
שנה מחזה תפקיד הערות 2011–2012 אוליבר!
קאלושמיין (בהונגרית: Kállósemjén) היא עיר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה, גם אוכלוסיית קאלושמיין קטנה עם השנים.
הכפר ואזורו מיושבים לסירוגין מאז המאה ה-15.
יהודים ראשונים התיישבו בקאלושמיין באמצע המאה ה-18. רבים מהם התפרנסו מחקלאות, מקצתם עסקו במסחר זעיר ובמלאכה.
בית הכנסת הוקם במחצית השנייה של המאה ה-19. הילדים היהודים למדו ב"חדר" וב"תלמוד תורה".
בזמן הקרע ביהדות הונגריה בעקבות חילוקי דעות בין חרדים למשכילים בקונגרס יהודי הונגריה בשנים 1869 ו-1868, הצטרפה הקהילה לזרם האורתודוקסי.
במקום היו חברה קדישא, בית כנסת, מוסדות חינוך ובית קברות יהודי.
במלחמת העולם הראשונה נפלו בקרבות תשעה מיהודי קאלושמיין.
לאחר המלחמה פשטו חיילים הונגרים ששבו מהחזית ובריונים מקומיים על בתי היהודים ושדדו את רכושם.
בתקופה שבין שתי מלחמות העולם פשתה האנטישמיות בכפר ואפילו משטרת קאלושמיין הטרידה את היהודים בתואנות שוא, כמו הפקעת מחירים ומכירת מצרכים ללא רישיון.
אחרי פרוץ מלחמת העולם השנייה הוחלט על גיוס יהודים לעבודות כפייה במסגרת צבאית ובשנת 1941 בוצע הגיוס בקאלושמיין באלימות רבה.
מתוך 25 משפחות יהודיות שחיו אז במקום גויסו 30 גברים והם נשלחו ככח עזר לצבא ההונגרי, שלחם לצד הגרמנים בחזית המזרח, רובם נספו בשדות המוקשים בחזית אוקראינה.
אחרי כניסת הצבא הגרמני להונגריה במרץ 1944 הועברו יהודי קאלושמיין לגטו נירג'האזה ובסוף מאי 1944 שולחו כמאה יהודי קאלושמיין למחנה ההשמדה אושוויץ.
בדף הקהילה ממפקד קהילות הונגריה כתבו התושבים שבקהילה חיים 107 חברים, מנהיג הקהילה הוא אברהם דויטש, ורב הקהילה הוא אדולף לוי.
קאלום אדי גרהאם וילסון הוא כדורגלן אנגלי המשחק בעמדת החלוץ בקבוצת וסטהאם יונייטד מהפרמייר ליג.
וילסון התחיל את דרכו באקדמיה של קובנטרי סיטי, בה ערך את הופעת הבכורה שלו בקבוצה הבוגרת של המועדון ב-12 באוגוסט 2009 בהפסד 0–1 בגביע הליגה מול הארטלפול יונייטד.
הוא ערך את הופעת הבכורה שלו בליגה כשנכנס כמחליף מול קווינס פארק ריינג'רס בדצמבר 2010. בעונת 2013/2014, ביסס וילסון את מקומו בהרכב הפותח.
לאחר 11 משחקי ליגה בלבד וילסון כבש 10 שערים.
הוא סיים את העונה כמלך השערים השלישי בליגה עם 22 שערים וגם הרוויח לעצמו מקום בקבוצת השנה של איגוד הכדורגלנים המקצוענים בליגה (PFA).
וילסון זכה בפרס שחקן החודש בליגה הראשונה לחודש מרץ, וגם זכה בפרס מלך השערים של המועדון שלו, ובפרס שחקן העונה של אוהדי קובנטרי סיטי.
בינואר 2011 הושאל וילסון לקטרינג טאון.
הוא שיחק 17 משחקים וכבש שער אחד בלבד.
ב-29 בדצמבר 2011, הוא חתם בטאמוורת' בהשאלה לחודש.
הוא ערך את הופעת הבכורה שלו במועדון בתיקו 2-2 מול אלפרטון טאון.
הוא כבש שער אחד בשלוש הופעות.
ב-4 ביולי 2014, חתם וילסון בבורנמות'.
הוא כבש פעמיים בהופעת הבכורה שלו במועדון, בניצחון 0–4 על האדרספילד טאון.
בעונתו הראשונה במועדון, וילסון עזר למועדון לעלות לפרמייר ליג לראשונה בתולדות המועדון, והיה למלך השערים של הקבוצה באותה עונה, כשכבש 20 שערי ליגה.
ב-22 באוגוסט 2015, כבש וילסון את שערו הראשון בבפרמייר ליג כשכבש שלושער מול וסטהאם יונייטד.
ב-26 בספטמבר 2015, הוא קרע את הרצועה הצולבת הקדמית בברכו הימנית במשחק מול סטוק סיטי ונעדר מהמגרשים עד אפריל 2016. הוא קרע שוב את הרצועה הצולבת הקדמית, הפעם בברכו השמאלית ב-1 בפברואר 2017.
ב-7 בספטמבר 2020 חתם וילסון בניוקאסל יונייטד לארבע שנים.
הוא ערך את הופעת הבכורה שלו ב-12 בספטמבר, וכבש את השער הראשון בניצחון 0–2 על וסטהאם יונייטד.
ב-30 בינואר 2021, כבש וילסון את שערו ה-50 בפרמייר ליג בניצחון 0–2 על אברטון.
עונת 2022/2023 הייתה עונת שיא של וילסון מבחינת כיבוש שערים כאשר כבש 18 שערי פרמייר ליג ועזרה לקבוצה לסיים במקום השלישי ולהעפיל לליגת האלופות.
וילסון זומן לראשונה לסגל נבחרת אנגליה עד גיל 21 בנובמבר 2014 לקראת משחקי הידידות נגד פורטוגל וצרפת.
הוא ערך את הופעת הבכורה שלו ב-17 בנובמבר בהפסד 2–3 לצרפת.
בנובמבר 2018 זומן לראשונה לסגל נבחרת אנגליה למשחק הידידות נגד ארצות הברית ולמשחק במסגרת ליגת האומות נגד קרואטיה.
הוא ערך את הופעת הבכורה שלו ב-15 בנובמבר מול ארצות הברית באצטדיון ומבלי, וכבש בדקה ה-77 בניצחון 3-0. בכך הפך לשחקן הראשון של בורנמות' שכובש שער עבור נבחרת אנגליה.
וילסון נולד בקובנטרי, ווסט מידלנדס, להורים ממוצא ג'מייקני.
הוא נשוי לסטייסי, ואב לשניים.
קאלום ויליאם מקגרגור הוא כדורגלן סקוטי המשחק בעמדת הקשר בסלטיק מליגת העל הסקוטית, בה הוא גם משמש כקפטן.
מקגרגור התחיל את הקריירה שלו בקבוצת הנוער של סלטיק.
בגמר הגביע הסקוטי לנוער בשנת הוא כבש שלושער בו ניצחה סלטיק 0–8 את קווינס אוף דה סאות'.
באוגוסט הושאל לחמישה חודשים לנוטס קאונטי מהפוטבול ליג הראשונה.
ב-7 באוגוסט ערך את הופעת הבכורה שלו בקבוצה בניצחון 2–3 נגד פליטווד טאון מגביע הליגה האנגלי, בו כם כבש את שער הבכורה שלו בקבוצה.
עד לינואר כבש עשרה שערים ב-23 משחקי ליגה.
בתחילת ינואר עזב את המועדון, אך כעבור שלושה שבועות נוטס הצליחה להשאירו עד לסיום העונה.
ב-15 ביולי 2014 ערך את הופעת הבכורה שלו בקבוצה בניצחון 0–1 נגד קו.
רייקיאוויק במסגרת מוקדמות ליגת האלופות, בו כבש את שער הבכורה שלו במועדון.
ב-13 באוגוסט 2014 ערך את הופעת הבכורה שלו בליגת העל הסקוטית בניצחון 0–3 נגד סט.
ב-29 באוגוסט של אותה שנה חתם על חוזה לחמש שנים במועדון.
באפריל הבקיע בשני משחקי האולד פירם שנערכו באותו שבוע, אשר בשניהם ניצחה סלטיק.
ב-31 באוקטובר 2017 הבקיע את שער הבכורה שלו בשלב הבתים של ליגת האלופות בהפסד 1–2 לבאיירן מינכן.
בקיץ מונה לקפטן הקבוצה, לאחר עזיבתו של סקוט בראון.
ב-24 בספטמבר 2021 האריך את חוזהו בסלטיק עד לשנת 2026.
מקגרגור שיחק בכל הנבחרות הצעירות של סקוטלנד.
באוקטובר ערך את הופעת הבכורה שלו בנבחרת הבוגרת של סקוטלנד לקראת משחקי מוקדמות מונדיאל 2018 נגד ו.
ב-22 ביוני 2021 כבש את שער הבכורה שלו בנבחרת בהפסד 1–3 ל.
באוקטובר 2017 נכלל שוב בסגל המלא לשני משחקי מוקדמות מונדיאל 2018 מול סלובקיה וסלובניה, אך נשאר על הספסל במהלך שני המשחקים.
הוא ערך את הופעת הבכורה שלו חודש לאחר מכן, ופתח במשחק ידידות מול הולנד.
בסוף 2020 הוא כבש בדו-קרב פנדלים מול ישראל וסרביה כשסקוטלנד זכתה בפלייאוף ליגת האומות C 2018–19 והעפילה לטורניר גמר יורו 2020 של אופ"א, לאחר היעדרות של 23 שנים.
הוא כבש את שערו הבינלאומי הראשון במהלך משחק הקבוצות האחרון של הטורניר מול קרואטיה.
גביע הליגה הסקוטי: , , ,
קאלוש (; מעוצב באותיות גדולות) היא להקת ראפ אוקראינית, שהוקמה בשנת 2019. הוקמה על ידי אולֶהּ פסיוק, איהור דידנצ'וק (חבר גם בלהקת גו איי שייצגה את אוקראינה ב-2020 ו-2021), וולאד קורוצ'קה (ידוע גם בשם הבמה MC קילימן).
היא נבחרה על ידי רשות השידור האוקראינית, UA:PBC, לייצג את אוקראינה באירוויזיון 2022, עם השיר "Stefania" בה זכו במקום הראשון.
קאלוש הוקמה ב-2019, על שם עיר הולדתו של אולֶהּ פסיוק, קאלוש, איוואנו-פרנקיבסק.
הווידאו קליפ הראשון שלה לשיר "Ne marynui" (Не маринуй) פורסם בערוץ היוטיוב שלה ב-17 באוקטובר אותה השנה.
במאית הקליפ, דלתא ארתור, עבדה במרוצת השנים עם אמנים אוקראינים נוספים, דוגמת אליונה אליונה.
לאחר יציאת הקליפ השני לשיר "Ty honysh" (Ти гониш) בנובמבר 2019 חתמה הלהקה על חוזה הקלטות עם חברת התקליטים האמריקאית דאף ג'אם.
ב-19 בפברואר 2021 יצא לאור אלבום הבכורה של הלהקה, Hotin.
ב-23 ביולי אותה השנה יצא לאור אלבומם השני, Yo-yo (Йо-йо), בהשתתפות הראפר סקופקה.
בשנת 2021 הקימה קאלוש להקת-בת בשם קאלוש אורצ'סטרה.
בניגוד לקאלוש, היא תתמקד בשילוב מוזיקת היפ הופ וראפ עם מוטיבים עממיים ומסורתיים של העם האוקראיני.
טימופי מוזיצ'וק וויטלי דוז'יק הצטרפו לפרויקט החדש.
ב-12 בפברואר 2022 השתתפה הלהקה בקדם האוקראיני לאירוויזיון 2022, עם השיר "Stefania".
היא הגיעה למקום השני עם 14 נקודות.
לאחר התחרות היא טענה כי מפיקיה זייפו את התוצאות עבור אלינה פאש, שהגיעה למקום הראשון.
בנוסף, הועלה סרטון יוטיוב קצר בו נראה פסיוק מתעמת עם אחד ממפיקי התוכנית במסדרון.
לבסוף, בעקבות פרישתה של אלינה פאש, הוצע ללהקה לייצג את המדינה בתחרות במקומה.
היא קיבלה את ההצעה ב-22 בפברואר.
ב-10 במאי 2022 ביצעה קאלוש אורצ'סטרה את "Stefania" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר.
שם פרטי האלבום HOTIN יצא לאור: 19 בפברואר 2021
פורמט: תקליטור, אריך-נגן, הורדה דיגיטלית Yo-yo (Йо-йо) יצא לאור: 23 ביולי 2021
פורמט: תקליטור, אריך-נגן, הורדה דיגיטלית
קאלום וורת'י הוא שחקן קנדי.
הוא התפרסם בעיקר בשל תפקידו בתור דז בסדרה "אוסטין ואלי" (2011–2016) מבית ערוץ דיסני.
בהמשך שיחק גם בסדרה "חוליגן אמריקאי" בנטפליקס, בדרמת הפשע "הפשע: ג'יפסי רוז" ובסדרת הקומדיה "אתחול מחדש" בהולו.
וורת'י נולד ב-28 בינואר 1991 לסנדרה וובסטר וורת'י ודייוויד וורת'י בויקטוריה, קולומביה הבריטית, קנדה.
וורת'י עשה את הופעת הבכורה שלו על המסך בגיל 9, בתפקיד אורח בסדרת הטלוויזיה "חזיונות לילה" בבימויו של ביל פולמן.
בגיל 10 הוא כיכב במיני-סדרה הבריטית בת שלושת הפרקים I Was a Rat .
מאז הוא שיחק ביותר מ-50 פרויקטים בקולנוע ובטלוויזיה.
הוא זכה בשני פרסי האמן הצעיר בקטגוריית שחקן הראשי הצעיר בשנים 2004 ו-2010, הוא זכה בפרס ליאו להופעה הטובה ביותר בתוכנית או סדרה לנוער או לילדים בשנת 2010.
וורת'י התגורר בלוס אנג'לס, קליפורניה, בזמן שהחל לשחק בתפקיד ראשי בסדרה של ערוץ דיסני, אוסטין ואלי.
הוא כתב פרק אחד בסדרה.
בשנת 2013 הוא יצר, כתב והפיק - יחד עם דרק ביינהאם וקלי מיי - את סדרת המערכונים The Coppertop Flop Show, ששודרה בערוץ דיסני בסוף שנת 2013.
ביולי 2017 לוהק וורת'י לתפקיד רובי בולדווין / ספידבול בסדרת הטלוויזיה המבוססת על הקומיקס הלוחמים החדשים, קבוצה בדיונית של גיבורי-על המופיעה בחוברות הקומיקס ביקום מארוול קומיקס .
בסופו של דבר הסדרה לא נמכרה.
בשנת 2018, וורת'י גילם את אלכס טרימבולי בעונה הראשונה של הסדרה חוליגן אמריקאי של נטפליקס.
בשנת 2019, הוא שיחק בתפקיד ניקולס גודג'ון בעונה הראשונה של סדרת הטלוויזיה "הפשע: ג'יפסי רוז" .
בפברואר 2021, פורסם שוורת'י לוהק לתפקיד ג'ספר בסדרת המתח של נטפליקס "אני אף אחת", המבוססת על רומן של קארין סלוטר באותו השם .
+שנהסרטתפקידהערות2004סקובי-דו 2: חופשי חופשיילד על אופניים2006דוקטור דוליטל 3 (אנ')טיילר2007The Last Mimzyסייבורג2008Mulligansפליקס2009מה שעולה למעלה (אנ')חבר מקהלה2010Daydream Nationקרייג2011The Oddsבארי ליפקהשנה הגדולה (אנ')קולין דבס2013פסטיבל סוף העולם (אנ')קלארק לואיס2014Mostly Ghostly: Have You Met My Ghoulfriend?קולין דויל2015All She WishesדרייקBlackburnריאן2016The Thinningקלן וודס2017Bodiedאדם מרקין2018The Thinning: New World Orderקלן וודס2019Corporate AnimalsאיידןAssimilateרנדי פוסטר2024Sew Tornג'ושוע ארמיטאג'גם מפיק בפועלTBA86פרדי
in the Park"זיק ולות'רטדיפרק: "Zeke and Lu's New Crew"השחקן הכי טוב (אנ')זאסטרוסרט טלוויזיה של ניקלודיאון2011–2016אוסטין ואלידז ויידתפקיד ראשי (4 עונות); 87 פרקים2012לונגמייר (אנ')זאקפרק: "8 Seconds"ג'סידז ויידפרק: "Austin & Jessie & Ally All Star New Year"2013–2014The Coppertop Flop Showעצמותפקיד ראשי; 22 פרקים
גם תסריטאי ומפיק בפועל2014Some Assembly Requiredקיידן קלארקפרק: "Pop Superstar"2014–2015Just Kiddingמנחהתוכנית מתיחות במצלמה נסתרת
קאלום קסזייבה טרייסי סיסאי הוא כדורגלן אנגלי שמוצאו מסיירה לאון המשחק בעמדת המגן הימני במחלקת הנוער של טוטנהאם הוטספר ובנבחרת סיירה לאון.
סיסאי שיחק במחלקת הנוער של וסטהאם יונייטד, ובהמשך עבר למחלקת הנוער של טוטנהאם הוטספר.
ב-29 במרץ 2022 ערך סיסאי את הופעת הבכורה שלו בנבחרת סיירה לאון, בניצחון 2-1 על נבחרת הרפובליקה של קונגו.
הוא הבקיע את שני השערים של נבחרתו.
קאלום תומאס הוד הוא מוזיקאי אוסטרלי, הידוע בתור הבסיסט והסולן של להקת הפופ רוק .
קאלום תומאס הוד נולד ב-25 בינואר 1996 וגדל במאונט דרויט , ניו סאות' ויילס.
אביו, דייוויד הוד, הוא עובד לשעבר בחברת קוקה-קולה, בעוד אמו, ג'וי הוד, עבדה בתעשיית הפנסיה.
אביו ממוצא סקוטי ואמו ממוצא קוק-איילנדרי.
להוד אחות בכורה, מלי-קואה .
הוד מתאר את תקופת ילדותו ככזו של "מעמד הפועלים", ו"לא החיים הנוצצים ביותר".
הוק למד בבית הספר היסודי נורווסט, שם נפגש בכיתה ז' עם חברו ללהקה לעתיד, לוק המינגס, לאחר ששניהם ביצעו גרסת כיסוי לשיר של להקת הרוק האמריקאית Secondhand Serenade בתחרות כישרונות של בית הספר.
לאורך ילדותו ובראשית שנות נעוריו, הוד התעניין בספורט, ובפרט בכדורגל, ענף בו היה לו "עתיד מבטיח", כאשר הוא ביקר במחנה אימונים בברזיל במטרה לעסוק בספורט כקריירה.
עם זאת, בסוף שנת 2012, לאחר הקמת להקת ובשל מעברה ללונדון, הוא החליט בסופו של דבר להפסיק לשחק כדורגל כדי לעסוק במוזיקה במקום.
מאוחר יותר הוד סיפר כי לאחר שהחליט לעזוב את תחום הכדורגל, "הייתה תקופה של חודש ובה ההורים שלי חשבו שאני מקבל את ההחלטה הגרועה ביותר בחיי.
אמא שלי זרקה את כל הבגדים שהיו לי בארון.
ועזבתי [...] רק בגלל שקיבלתי את אחת ההחלטות הגדולות ביותר.
אחרי החלטתו להפסיק לשחק כדורגל, הוא נשר מלימודיו בתיכון בשנת 2012, לאחר שסיים את כיתה י"א (Year 11).
בנוסף לחברותו בלהקה, הוד עסק בכתיבת שירים עבור אמנים אחרים, בין היתר עבור Black Veil Brides ו-Makeout .
ביוני 2025 הוד הגיע לראשונה למקום הראשון במצעד האלבומים של ARIA כאמן סולו, עם אלבומו Order Chaos Order.
בשנת 2017 דווח כי הוד רכש בית, אשר היה בעבר בבעלותו של המוזיקאי ריצ'י קוצן, בשכונת הוליווד הילס שבלוס אנג'לס.
נכון לשנת 2020, שוויו הנקי של הוד מוערך בכ־25 מיליון דולר.
קאלום וודהאוס הוא שחקן בריטי.
בשנת 2016 החל לשחק בתפקיד ראשי בסדרת הדרמה הקומית The Durrells.
ידוע גם בזכות גילום דמותו של ג'וש מרסדן בסדרת הדרמה הקומית "רגליים קרות".
הוא הופיע גם בתור רנדל ג'ונס בפרק מהעונה השביעית של הדרמה התקופתית הבלשית Father Brown.
בשנת 2020 החל להופיע בתפקיד ראשי בסדרה "כל היצורים גדולים כקטנים" על ג'יימס הריוט.
וודהאוס מגלם את טריסטן פרנון, אחיו הצעיר של זיגפריד פרנון.
הסדרה חודשה לעונה שנייה, גם היא בת שישה פרקים בתוספת ספיישל חג המולד, ששודר בספטמבר 2021. עונה שלישית שודרה ב-2022.
קאלום קרייג דויל הוא כדורגלן אנגלי המשחק כבלם במנצ'סטר סיטי מהפרמייר ליג.
בתור שחקן אקדמיה במנצ'סטר סיטי, דויל הושאל לקבוצות שונות באנגליה.
הוא זכה בפלייאוף הליגה השלישית עם סנדרלנד ב-2022, והגיע לגמר הפלייאוף עם קובנטרי סיטי ב-2023. הוא הצטרף ללסטר סיטי בהשאלה לעונת 2023/2024. דויל שיחק בנבחרות הצעירות של אנגליה, ואף היה שותף לזכייה באליפות אירופה עד גיל 19 ב-2022.
אנדרו קאלום קר הוא שחקן, דוגמן ומוזיקאי סקוטי.
קר נולד במוסלבורג, מזרח לוטיאן ליד אדינבורו.
הוא הצטרף לתיאטרון הלאומי לנוער של סקוטלנד בזמן לימודיו, ונבחן לתפקיד בסדרת הטלוויזיה סקינס כשהיה בן 15. קר שיחק רוגבי במשך 6 חודשים בליגת הנוער הלאומית, והחל ללמוד כלכלה באוניברסיטה ולעבוד במשרד עורכי דין.
הוא החליט שזה לא בשבילו, עזב ועבר ללונדון כדי להתמקצע במשחק.
קר החל לדגמן בשנת 2017. נהוא דגמן עבור מותגים רבים בהם יגואר, אדידס, קטר איירווייז, Specsavers, ו־HisColumn.
כמו כן, בשנת 2017, קר הופיע בקליפ "Mixed Signals" של הזמר רובי ויליאמס, והופיע בהופעות אורח בסדרות הטלוויזיה "רופאים" ו- "Chair Detectives".
בשנת 2019, הוא גילם את דאנקן בעיבוד הטלוויזיה של Hulu לסרט הקומדיה הרומנטית "ארבע חתונות ולוויה".
באותה שנה, הוא הופיע בסרט הדוקומנטרי Banged Up Abroad ובסיטקום ITV Zomboat!
בינואר 2020, קר לוהק לתפקיד באופרת הסבון "הוליאוקס" המשודרת ב ערוץ 4, קר עזב את הסדרה באפריל 2021.
בשנת 2022, קר גילם את כריסטופר פוקסוורת' בסדרה "פרחים בעליית הגג: המקור", פריקוול של מיני-סדרה המבוססת על הרומן גן של צללים, ותפקיד חוזר בדרמה המוזיקלי,, "Monarch".
לאחר שהופיע בסצנת מוזיקת הקאנטרי בנאשוויל במשך שישה חודשים, קר הוציא את סינגל הבכורה שלו "Tequila Therapy" בשנת 2023.
מ-2021 עד 2022, קר היה מאורס לזמן קצר לאוליביה אנדרסון, אותה הכיר ב-2016. ביולי 2023, קר הודיע שהוא מצפה לילד עם בת זוגו החדשה לורן סטייסי.
שנה כותרתתפקיד הערות 2017 נרסיסוסנרסיסוס סרט קצר הוא והיא אוֹתוֹ סרט קצר 2019Memories ג'ון 2020Ghetto Bird בילי סרט קצר
שנה כותרתתפקיד הערות 2017 רופאים פיט פרק אחדArmchair Detectives דייל קולמן פרק: "חבר המושבעים בחוץ" 2018The Shore אדם 2019Queens of Mystery נתןפרק אחד ארבע חתונות ולוויה דאנקן 2 פרקיםZomboat!
ג'וד 5 פרקים 2020–2021 הוליאוקס ג'ורג' קיס 70 פרקים 2020Locked Up Abroad ריאן סרט דוקו2021Glow & Darknessפרידריך השישי משוואביה9 פרקים 2022 פרחים בעליית הגג: המקור כריסטופר פוקסוורת' מיני סדרהMonarch ווייד סטלינגס תפקיד חוזרHistory of A Pleasure Seeker פיט ברולפיילוט2024וירג'ין ריבראוורט הצעיר3 פרקים2025מחזור כישור הזמןגלדעונה 3 2026ואן פיססמוקרעונה 2
שירשנה אמן הערות"Mixed Signals" 2017 רובי ויליאמס
קאלורמה היא שכונה יוקרתית במערב וושינגטון די.סי., ארצות הברית.
השכונה ממוקמת באזור הצפון-מערבי של העיר, והיא נחשבת לאחת השכונות המבוקשות ביותר בוושינגטון.
השכונה תחומה בערך בשדרות קונטיקט במערב, כביש קולומביה במזרח ורחוב קלברט בצפון.
היסטוריית השכונה מתחילה במאה ה-19. קאלוֹרָמָה הוקמה כשכונה מגוננת, ופיתוחה התחיל בשנות ה-1800 המאוחרות.
השכונה נקראה על פי המילה היוונית "קאלוֹרָמָה" (Kalorama), שמשמעה "נוף יפהפה" או "הנוף היפה", עקב הנופים המרשימים של נהר הפוטומק והסביבה הטבעית.
בשנותיה הראשונות, אוכלסה "קלורמה" בכמה משפחות בלבד, שגרו בבתים גדולים בסגנון פרברי.
עם התקנת מערכת החשמליות בשדרות קונטיקט ובדרך קולומביה, התפתחה השכונה בקצב מהיר.
למרות שעדיין נבנו בתים פרטיים, רוב הבנייה החדשה כללה בתים בשורות.
בנוסף, נבנו בנייני דירות גדולים ומעוטרים לאורך שדרות קונטיקט וכביש קולומביה.
תוך מספר שנים, כל המגרשים נבנו, ובניית השכונה האטה בשנות ה-20 של המאה ה-20, כשהקרקעות הפנויות כמעט אזלו.
לאורך השנים הפכה קאלוֹרָמָה לאזור מגוריהם של אנשי ציבור רבים, דיפלומטים, פוליטיקאים, אנשי אקדמיה ועסקים.
אחד המאורעות המשמעותיים בהיסטוריה של השכונה התרחש לאחר סיום כהונתו של נשיא ארצות הברית ברק אובמה.
בשנת 2017, רכש אובמה בית בשכונה, וההגעה של משפחת אובמה למשכנה החדש הובילה להעלאת פרופיל השכונה בתקשורת ובקרב הציבור.
ברק אובמה ומשפחתו בילו בשכונה את השנים שלאחר כהונתו בבית הלבן.
בתקופת כהונתו של הנשיא דונלד טראמפ עברו להתגורר בשכונה ביתו איוונקה טראמפ וחתנו ג'ארד קושנר.
קאלוֹרָמָה מאופיינת באוכלוסייה ברוב הגילים, אך נחשבת לשכונה שבה רוב התושבים הם אנשי מקצוע בכירים, דיפלומטים, פוליטיקאים, ואנשי אקדמיה.
השכונה מושכת את תשומת הלב של משפחות עשירות, אנשי ציבור ואנשי עסקים, במיוחד לאור קרבתה למוקדים חשובים בממשל הפדרלי של ארצות הברית, כולל הקפיטול והבית הלבן.
בשכונה מתגוררים לא רק פוליטיקאים אמריקאים, אלא גם דיפלומטים זרים, כמו גם אנשי תקשורת ואנשי אקדמיה.
המיקום האטרקטיבי והסביבה המגוננת הופכים אותה לאזור מגונן עבור רבים המעוניינים בפרטיות, מבלי לוותר על גישה נוחה למוקדי השפעה.
תושבי השכונה משתייכים לרוב למעמד כלכלי גבוה, עם הכנסות גבוהות מהממוצע.
השכונה מאכלסת אוכלוסייה מגוונת מבחינה דתית ותרבותית, אם כי אין בה נוכחות בולטת של קבוצות דתיות מסוימות.
קאלי רייס היא מתאגרפת מקצועית ושחקנית אמריקאית.
בשנת 2021, רייס ערכה את הופעת הבכורה שלה במשחק בתור הדמות הראשית במותחן האמריקאי " Catch the Fair One".
על הופעתה כמתאגרפת המנסה להציל את אחותה הנעדרת, היא הייתה מועמדת לפרס אינדפנדנט ספיריט לשחקנית הראשית הטובה ביותר.
היא כיכבה בעונה הרביעית של סדרת המסתורין "בלש אמיתי" עבורה קיבלה מועמדויות לפרס אמי לבידור בפריים טיים, פרס גלובוס הזהב ופרס איגוד מבקרי הקולנוע האמריקאי.
רייס נולדה בפרובידנס, רוד איילנד, ב-24 באוגוסט 1986, והייתה הצעירה מבין חמישה ילדים.
היא ואחיה גודלו על ידי אמם במזרח פרובידנס.
אביה, פרנק רייס, היה מוזיקאי שבשלב מסוים ניגן בקלידים עבור להקת ההיפ-הופ מרקי מארק והפאנקי באנץ'.
לרייס מורשת מכף ורדה והיא חברה בשבט סיקונקה וומפאנואג, ארגון תרבותי לאנשים הטוענים שיש להם מוצא וומפאנואג.
היא שילבה את השם מקינונואג, שניתן לה על ידי אמה, אותו היא מתרגמת כ"נוצות רבות" או "כישרונות רבים", בכינוי האיגרוף שלה, "KO מקינונואג".
רייס הייתה ילדה אתלטית ולעיתים קרובות שיחקה במשחקי ספורט והתגוששה עם הבנים מהשכונה.
היא הייתה חלק מהתזמורת הצועדת והתחרתה בכדורעף, כדורסל וסופטבול בחטיבת הביניים ובתיכון.
רייס התחילה להתאגרף בגיל 14 בחדר הכושר של מנפרדו בפוטאקט, רוד איילנד.
היא גם אומנה בבית על ידי מתאגרף אינדיאני מקומי שהיה חבר של אמה.
בהמשך למדה רייס בבית ספר לקרימינולוגיה, במטרה להיות קצינת בתי סוהר לנוער.
היא גם למדה כיצד לתקן אופנועים ב-MTTI.
היא המשיכה את אימוניה בחדר הכושר Manfredos ובאקדמיית האגרוף Big Six בפרובידנס.
לפני שהפכה למקצוענית, רייס ניהלה קריירה חובבנית מצליחה, וזכתה באליפות רוקי מרסיאנו ב-2007, באליפות ניו יורק כפפות הזהב ב-2007, ובאליפות ניו אנגליה 154 ב-2006. בתחילת קריירת האיגרוף שלה, היא עבדה גם באבטחת מועדוני לילה.
במהלך אותה תקופה, היא תבעה את העיר לאחר שהותקפה על ידי שוטר.
בשנת 2012, רייס הייתה מעורבת בתאונת אופנוע קשה שהשביתה אותה למשך שארית עונת האגרוף.
עם זאת, היא חזרה בשנת 2014 ונלחמה על תואר ה-WIBA (איגוד האיגרוף הבינלאומי לנשים) בנובמבר של אותה שנה.
רייס זכתה לתשומת לב נוספת בספורט לאחר הקרב.
ב-12 בנובמבר 2014, רייס זכתה בכתר ה-IBA לאחר שניצחה את תרזה פרוצי בברמודה.
רייס גם עובד כמאמנת אגרוף לנוער ועובדת כמאמנת בחדר כושר לנשים.
באפריל 2016, רייס זכתה בתואר העולם הגדול הראשון שלה בניו זילנד נגד מריסלה קורנג'ו על תואר העולם הפנוי במשקל בינוני של ה-WBC.
ב-5 במאי 2018, HBO שידרו את קרב האגרוף הראשון שלהם בין נשים, הקרב היה בין ססיליה ברקהוס לרייס, בו ברקהוס ניצחה.
רייס ניצחה בסך הכל ב-19 קרבות במהלך הקריירה שלה, 5 מהם בנוקאאוט.
רייס החלה לשחק בסרט "Catch the Fair One" לאחר שהבמאי יוסף קובוטה ולאדייקה גילה את תמיכתה של רייס בתנועת MMIWG לנשים וילדות ילידות שנעדרו או נרצחו, ושאל אם תשתף פעולה ככותבת ושחקנית ראשית בסרט בנושא.
הקרנת הבכורה שלה "Catch the Fair One" הייתה ביוני 2021 בפסטיבל הסרטים טרייבקה.
הסרט והופעת הבכורה של רייס זכו לשבחי המבקרים.
רייס לוהק לסרטו של ז'אן-סטפן סובאר משנת 2023, "עיר אספלט" (שנקרא במקור "זבובים שחורים", עיבוד לרומן באותו שם משנת 2008 מאת שאנון בורק), בכיכובם של שון פן, טיי שרידן וקתרין ווטרסטון.
ביוני 2022, רייס הוכרזה כאחת מהדמויות הראשיות בעונה הרביעית של סדרת הפשע האנתולוגית של HBO "בלש אמיתי".
רייס כיכבה לצד ג'ודי פוסטר כבלשית שחוקרת את היעלמותם של שמונה גברים מתחנת מחקר באלסקה ואת הקשר האפשרי של אירוע זה לרצח קודם של פעילה איניופיאטית.
בפסטיבל הסרטים של ניופורט ביץ' בשנת 2021, רייז זכתה בפרס בחירת השופטים לשחקנית הטובה ביותר על תפקידה בסרט "Catch the Fair One".
היא הייתה מועמדת לפרס השחקנית הראשית הטובה ביותר בטקס הפרסים ה-37 של אינדפנדנט ספיריט.
בשנת 2024, רייס הפכה לאישה האינדיאנית הראשונה שהייתה מועמדת לפרס אמי על משחק; רייס הייתה מועמדת לפרס אמי בפריים טיים לשחקנית המשנה המצטיינת בסדרה או סרט קצר או סדרת אנתולוגיה על עבודתה בסדרה "בלש אמיתי".
בפברואר 2022, רייס זכתה לכבוד על הישגיה כספורטאית ועל הדרכת הנוער מקומי, בכך שהוכנסה להיכל התהילה של האתלטים הילדים האמריקאים בצפון אמריקה.
באותה שנה, היא גם קיבלה את "פרס מיסטי אפהאם" בפסטיבל הסרטים הבינלאומי רד נשיונל וזכתה במפתח העיר של מזרח פרובידנס.
ב-28 במרץ 2024, פאנל של בית הנבחרים של רוד איילנד העניק לרייס את פרס גיבור הקהילה על פעילותה ותמיכתה בנשים ונערות ילידיות שנרצחו ונעדרו.
על הפרס נכתב: "היא הייתה צריכה גיבור, אז היא הפכה לאחת".
באוקטובר 2025, היא נבחרה להיכל התהילה הבינלאומי של אגרוף נשים לשנת 2026.
רייס מזדהה כ-two spirit, והייתה במערכות יחסים עם נשים וגברים.
היא נשואה לבריאן כהן, מתאגרף מקצועי בפרישה.
היא תומכת פעילה הנשים וילדות הילידות שנעדרו או נרצחו (MMIWG).
דיווח מהאתר Tribal Alliance Against Frauds (ברית שבטית נגד הונאות) טוען שרייס היא לא ממוצא אינדיאני.
האתר טוען כי חקרו חמישה דורות של השושלת שלה.
קאלימאכוס היה מגדולי משורריה של התקופה ההלניסטית.
קאלימאכוס נולד בקירנה שבצפון אפריקה (כיום לוב).
הוא היה בנו של באטוס – שם המעיד על השתייכות למשפחת אצילים מקומית בקירנה (בשם זה נקרא מייסד העיר, באטוס הראשון ), ונכדו של מפקד הצבא קאלימאכוס.
קאלימאכוס למד פילוסופיה באתונה ובשנת 290 לפנה"ס לערך עקר לאלכסנדריה ההלניסטית וקבע בה את מקום מגוריו.
הוא לימד שם בבית ספר, ואולי אף ניהל אותו, עם זאת ידע גם ימי עוני ומחסור, כפי שזה משתקף בשירתו.
קאלימאכוס היה חסיד ה"אפיליון" (האפוס הקטן) והסתייג מהאפוס הקלאסי, הארכאי.
לדעתו אצורה ברכה רבה דווקא בחיבור קצר, אשר בו יוכל המשורר להעמיק ולהפנים את מלוא כישוריו.
בספרייה הגדולה של אלכסנדריה חיבר קאלימאכוס קטלוגים, כ-120 במספר, שהיו למעשה המסגרת החשובה של תולדות הספרות.
לכל מחבר הוסיף קאלימאכוס ביוגרפיה קצרה.
אין בנמצא טקסט של קאלימאכוס שנכתב אחרי שנת 244 לפנה"ס, ואין עדות אחרת לגבי תאריך מותו.
בדומה למשוררים אחרים בני דורו, ואף אלה שקדמו לו, לא שרדו רוב יצירותיו.
מה שנותר הוא רק קמצוץ זעיר מכל אשר כתב: שישה המנונים (פיוטים דתיים הפונים לאל כלשהו), 64 אפיגרמות וכן מבחר קטעים ופרגמנטים משירים וחיבורים אפיליוניים.
בהמנונים של קאלימאכוס ניתן למצוא את ההתמזגות של סוגי הפיוט הלירי, האפי והדרמטי.
בולטת בהם בקיאות מיתולוגית, אך כזו שאינו פוגמת בשירה ובאיכותה.
ביצירותיו בולטת האטיולוגיה, כלומר הסיבתיות – הרצון להסביר אירועים שונים, תופעות, פולחנים ועוד.
דרך יצירותיו ניתן לשרטט את פרקי חייו באופן זה, שתחילה היה צעיר תוסס ודינמי, ואחר-כך היה למתבגר, ממוסד ושקול.
קאלסוי (בפרואזית: Kalsoy) הוא אי בצפון-מזרח איי פארו, בין האיים איסטורוי וקונוי.
בשל צורתו הצרה והארוכה של האי ובשל מנהרות הכבישים שנחצבו בו הוא מכונה "החליל".
באי 13 פסגות, שהגבוהות בהן הן ההרים נסטינדאר (787 מטרים) ובוטנסטינדור (743 מטרים).
באי ארבעה יישובים - כולם ממוקמים בחופו המזרחי (מאחר שהחוף המערבי של האי הוא צוק תלול): הוסאר (Húsar), מיקלאדאלור (Mikladalur), סיראדאלור (Syðradalur) וטרולאנס (Trøllanes).
העיירות מחוברות באמצעות מנהרות שאורכן מגיע לעיתים ל-2 ק"מ.
עלילת ספרו של העיתונאי עמרי גלפרין, 'האי בקצה האוקיינוס', מתרחשת ברובה באי קאלסוי, ובפרט בכפר סיראדאלור, המצוי בחלקו הדרומי של האי.
קאלימאכוס היה פסל ואדריכל יווני שפעל במחצית השנייה של המאה ה-5 לפנה"ס.
הוא נודע באתונה ובקורינתוס וככל הנראה גם נולד באחת משתי הערים.
קאלימאכוס נודע באתונה כבעל כישרון אסתטי בלתי רגיל ואף זכה לכינוי "katatêxitechnos" שפירושו פרפקציוניסט.
חלק גדול מעבודותיו נהרסו ואבדו עם השנים אך נעשו מהם העתקים במאה השנייה על ידי פסלים רומיים.
בין העתקים אלו פסלי ונוס, פסלי רקדנים לאקוניים ומאֶנדות.
מבין יצירותיו שהשתמרו ניתן למנות את האפריז של ניקה במקדש אתנה שבאקרופוליס של אתונה.
היצירה הידועה ביותר, המיוחסת לו על פי האדריכל והסופר הרומי מרקוס ויטרוביוס פוליו היא עיצוב כותרת העמוד הקורינתי אשר אומץ כחלק מהסדרים הקלאסיים.
הכותרת הקורינתית כוללת תבליטי עלים מסוג אקנתוס העוטפים את העמוד ונראים כתומכים את האבקוס.
על פי ויטרוביוס, האגדה מספרת כי מקור השראתו של קאלימאכוס לכותרת היה סלסלת קש שהונחה על יד קברה של ילדה מעל שיח קטן של אקנתוס.
בסלסלה היו כמה מצעצועיה והם כוסו בלבנה מלבנית על מנת להגן עליהם מפני הגשם.
אילוסטרציה של מקור ההשראה צוירה על ידי הצרפתי קלוד פרו (כפי שנראה בתמונה משמאל).
הכותרת הקורינתית בעיצובו של קאלימאכוס שוכפלה והפכה לאידיאל עיצובי ששימש אדריכלים רבים.
היא משמשת ככותרת עמודים ברבבות מבנים קלאסיים מתקופתו של קאלימאכוס ועד סגנונות אדריכליים מאוחרים עד כדי המאה ה-20.
עבודה נוספת המיוחסת לקאלימאוס היא בניית מנורת זהב אשר הייתה תלויה בתקרת האולם המרכזי של הארכתיאון.
על פי הגאוגרף היווני מן המאה השנייה, פאוסניאס, שראה ותיאר בספרו יצירות רבות של קאלימאכוס, גאוניותה של מנורה זו הייתה הצורך למלאה מחדש רק פעם אחת בשנה.
קאלְמי ברוך (בבוסנית: Kalmi Baruh/Baruch, באותיות קיריליות: Калми Барух; 1896–1945) היה אחד החוקרים המוערכים בעולם בתחום חקר הלאדינו.
כמו כן הוא היה חלוץ בחקר יהודי ספרד ובמחקרים ספרדיים ביוגוסלביה.
קאלמי ברוך נולד ב-26 בדצמבר 1896 בסרייבו, לאחת המשפחות הספרדיות העתיקות ביותר בבוסניה.
הוא למד בבית ספר יסודי בעיירה וישגראד במזרח רפובליקה סרפסקה דהיום.
סיים לימודיו בבית הספר התיכון בסרייבו.
את לימודיו האקדמיים ואת הדוקטורט שכותרתו: "Der Lautstand des Judenspanischen in Bosnien" (הגאי השפה הספרדית-יהודית בבוסניה) סיים ברוך באוניברסיטת וינה.
הוא לימד בגימנסיה הראשונה של סרייבו והיה היחיד בחצי האי הבלקאני שקיבל מלגה מממשלת ספרד ללימודי פוסט-דוקטורט במרכז ללימודים היסטוריים במדריד (9/1928).
במשך שנים שיתף ברוך פעולה עם כתבי עת העוסקים בבלשנות ובספרות מיוגוסלביה ומאירופה, כגון "סרפסקי קנייז'בני גלסניק" (Српски књижевни гласник) ו"מיסאו" (Мисао), שניהם מבלגרד ו"רוויסטה דה פילולוחיה אספניולה" (Revista de filología española) ממדריד.
הוא עבד גם עם המכון הבלקני (Балкански институт), עם אוניברסיטת בלגרד ועם האקדמיה המלכותית הספרדית.
ברוך תרגם מספרדית לסרבית (אנריקה לרטה (Enrique Larreta): "תהילתו של דון רמירו", "חיים בתקופת פליפה השני", "נרודנה פרוסבטה" (Народна просвета), בלגרד, 1933; חוסה אוסטאסיו ריברה (Jose Eustasio Rivera): "ורטלוג" (Вртлог), "מינרווה" (Минерва), סובוטיצה-בלגרד, 1953 ...).
ברוך הציג וערך ביקורת ספרות על הספרות הספרדית בת תקופתו, הפחות מוכרת ברחבי יוגוסלביה.
ברוך פרסם עבודות בבלשנות השוואתית, ביקורות על ספרי לימוד של שפות ועבודות מחקר בלשניות, עם דגש על השפות הרומאניות.
ברוך חשף, תיעד וחקר וריאציות לשוניות של השפה הספרדית-יהודית ובמיוחד רומנסות ברחבי בוסניה, בפרישטינה (Приштина) ובסקופיה (Скопје).
הוא שימש כאחד מעמודי התווך של "פרגלד" (Преглед/Pregled) כתב עת בעל אוריינטציה שמאלנית מסרייבו וכמקור סמכותי עבור שבועונים קהילתיים: "יברייסקי ז'יבוט" (Јеврејски живот/Jevrejski život) ו"יברייסקי גלאס" (Jeврејски глас/Jevrejski glas) וכמו כן עבור העמותה התרבותית-חינוכית "לה בנבולנצייה" (Ла Беневоленција/La Benevolencija).
ברוך שיתף פעולה עם פרופ' ארנסטו חימנס קבאיירו (Ernesto Giménez Caballero), עם ד"ר איוו אנדריץ', עם איסידורה סקוליץ', עם הרב ד"ר מוריץ לוי, עם לאורה פאפו, ועוד.
הוא שלט בעשר שפות וכתב על-פי רוב בסרבית (סרבו-קרואטית), ולאחר מכן בלאדינו, בספרדית, בצרפתית ובגרמנית.
בשנות ה-30 נחשב ברוך לאינטלקטואל בעל דעות שמאלניות, מן המפורסמים בממלכת יוגוסלביה.
הוא שם דגש על תלמידים בעלי רקע סוציו-כלכלי ירוד, על השכלת מעמד הפועלים ועל סובלנות בין-אתנית, לחם באנטישמיות וארגן תמיכה בלתי מסויגת ברפובליקנים של מלחמת האזרחים בספרד.
הוא גם כיהן בכמה תפקידים בתנועה הציונית ובמיוחד במוסדות החינוכיים של הקהילה.
ברוך נספה במחנה הריכוז ברגן-בלזן.
ספרד של פיליפ השני (Španija Filipa II);
מקורותיה האיסלאמיים של הקומדיה האלוהית של דנטה (Islamski izvori Danteove Božanske komedije).
ביבליוגרפיות מוסמכות ברחבי העולם אשר עוסקות בתרבות הלאדינו ובמיוחד בשפה הספרדית-יהודית, כוללות את הביבליוגרפיה של ברוך.
ב-1971 באוניברסיטת פנסילבניה שבפילדלפיה פרופ' סמואל ארמיסטד (Samuel Armistead) ופרופ' יוסף סילברמן (Joseph Silverman) תרגמו לאנגלית את רומנסות הספרדיות של יהודי בוסניה (Spanish Ballads [Romances] of the Bosnian Jews).
בישראל כתבו עליו בהרחבה ג'ני לבל, צבי לוקר, דינה קטן בן-ציון, דוד אלבחרי, אנה שומלו, קרינקה וידקוביץ' פטרוב ואלכסנדר ניקוליץ'.
ספרים הכוללים את עבודותיו הנבחרות של ברוך:
עבודות נבחרות (Izabrana djela), סבייטלוסט, סרייבו, 1972 (סרבית);
Selected Works on Sephardic and Other Jewish Topics, Shefer Publishers, ירושלים, 2005, ו-9789659079018 ISBN, שפר ומרכז משה דוד גאון לתרבות הלאדינו באוניברסיטת בן-גוריון בנגב, 2007 (אנגלית).
קאלן סקינק (בסקוטית: Cullen Skink) הוא נזיד (מרק סמיך) מהמטבח הסקוטי שמקורו בעיר קאלן שבמוריי, בחופה הצפון מזרחי של סקוטלנד.
מרק זה מכיל "פינן האדי" (Finnan Haddie) - דג חמור ים מעושן, וכן תפוחי אדמה ובצלים.
המרק מוגש לרוב כמנה ראשונה בארוחה סקוטית מסורתית.
מקור שמו של המאכל בגאלית סקוטית, כאשר "סקינק" משמעו ברך או פרסה של בשר - מהם נעשו בעבר מאכלי נזיד.
לימים התפתח המונח "סקינק" לתאר כל נזיד בשרי סמיך, ולימים כל מרק.
מרק זה מוצאו מהעיר קאלן, ומכאן שמו.
מאכל זה מוזכר בתיאור מסעם של ג'יימס בוסוול וד"ר סמיואל ג'ונסון לסקוטלנד, והם כותבים כי אכלו אותו בבקרם בקאלן ב-26 באוגוסט 1773 וכי ד"ר ג'ונסון נגעל מחמור הים המיובש שבושל בנזיד.
קאלק-אלקליני הוא מונח בפטרולוגיה המציין קבוצות של סלעי יסוד הנוצרים בסמיכות זה לזה ואשר הרכבם קשור במאפיינים גאוכימיים דומים.
הבנת היווצרותם של סלעים אלה חשובה, משום שהם מרכיבים את חלקו העיקרי של קרום כדור הארץ ביבשות.
מגוון סוגי הסלעים בסדרות הקאלק-אלקליניות כוללים סלעים געשיים דוגמת בזלת, אנדזיט, דקיט וריוליט, וכן את מקביליהן הפלוטוניים גסי-הגרגר– גברו, דיוריט, גרנדיוריט וגרניט.
סדרות אלה אינן כוללות סלעים תת-רוויים בסיליקה, בסיסיים או פראלקלינים.
הנטיות הכימיות מאפיינות של הסלעים מסודרות בדרך כלל בסדרות: בסלעים געשיים מבזלת לריוליט, ובמקבילים הפלוטוניים מגברו לגרניט.
ניתוח כימי מראה כי תכולת הסיליקה (SiO2) בסלעים מסדרות אלה נעה מ-50 אחוזים ממשקל הסלע בבזלת ובגברו עד כ-70 אחוזים בריוליט ובגרניט.
מיון ראשון של הסדרות וקביעת שמן נעשה ב-1931 על ידי המינרלוג הקנדי מרטין פיקוק (Martin A.
Peacock, 1898-1950), במסגרת הצעה להבחין בין סדרות סלעים באמצעות התוויה של ריכוזי מרכיבים כימיים אחרים, כגון ריכוז הסיליקה.
מיון זה כמעט שאינו מיושם כיום, אם כי שיטתו עדיין מעניקה תובנות חשובות.
בספרו "Igneous Rocks" משנת 1983 מסביר המינרלוג דניאל בארקר את הסכמה של פיקוק:
ברם, נעשה שימוש גם בקריטריונים אחרים על מנת להבחין בין סלעים מן הסדרה הקאלק-אלקלית לבין הסדרות התולאיטיות.
בסדרות הסלעים הקאלק-אלקליניות יורד אחוז הברזל ככל שאחוז הסיליקה עולה.
לעומת זאת, בסדרות התולאיטיות עולה אחוז הברזל ככל שאחוז הסיליקה עולה, סלעים עשירים בסיליקה נדירים יותר וריכוזי האשלגן בערכי סיליקה דומים, נמוכים יותר.
מאגמות קאלק-אלקליניות בדרך כלל מכילות מים, מחומצנות יותר ובעלות לחצי חמצן גבוהים יותר.
סלעים קאלק-אלקליניים נמצאים בדרך כלל באזורי הפחתה ונפוצים בקשתות איים, בפרט בקשתות געשיות הנמצאות מעל קרום יבשתי.
סלעים בסדרות אלה נחשבים קשורים זה לזה גנטית באמצעות גיבוש מפריט, והם נגזרים – לפחות באופן חלקי – ממאגמות בזלתיות או אנדזיטיות הנוצרות במעטפת כדור הארץ.
נטיות בהרכב מוסברות באמצעות תהליכים מגוונים, ורבים מההסברים מתמקדים בתכולת המים ובשלבי ההתחמצנות של המאגמה.
מנגנוני היווצרות מוצעים מתחילים בהתכה חלקית של חומר מופחת, בפרידוטיט מעטפתי שעבר המרה כימית בנוכחות מים ובנתכים שנגזרו מחומר מופחת.
המנגנונים שהוצעו להתפתחות מאגמה קאלק-אלקלינית כוללים גיבוש מפריט, עירוב מאגמות בקרום היבשתי וערבוב עם תוצרי התכה חלקית של קרום יבשתי.
קאליש (בפולנית: Kalisz; בגרמנית: Kalisch; ביידיש: קאליש) היא עיר במרכז פולין, בפרובינציית פולין גדול.
העיר יושבת על גדות הנהר פרוזנה, וחשיבותה בעיקר היסטורית ותעשייתית.
בקרבת קאליש של ימינו עבר נתיב הענבר הקדום, ותחנה בשם קליסיה (לטינית: Calisia), שעמדה עליו, הוזכרה בכתבי תלמי במאה השנייה לספירה, מה שהביא לכך שלמשך תקופה ארוכה קאליש נחשבה כעיר העתיקה ביותר בפולין, ועודה נחשבת כך במקורות מסוימים.
העיר המודרנית נוסדה קרוב לוודאי במאה התשיעית כבירה פרובינציאלית ובה מוצב קטן.
השם עצמו נגזר מהמונח הקלטי Cal או מהמונח הסלאבי Kal, שפירושם נחל או ביצה בהתאמה.
בולסלב עקום-הפה כבש את העיר בשנת 1106 והפכה לחלק מהטריטוריה הפאודלית שלו.
150 שנה אחר כך העיר קיבלה עצמאות במסגרת גרסה מקומית של זכויות מגדבורג, וצמיחתה לא איחרה לבוא.
היא הייתה מהעשירות שבערי פולין גדול, ולאחר חלוקת פולין הפאודלית בתקופת בית פיאסט היוותה דוכסות נפרדת שנשלטה על ידי ענף מקומי של השושלת.
אחרי איחודה מחדש של פולין התבססה העיר כמרכז תעשייתי ותרבותי.
בשנת 1282 אושרו לקאליש זכויות-עיר וב-1314 היא הייתה לבירת חבל קאליש, ובמיקומה המרכזי שימשה כעוגן מסחר כמו גם זירה לחתימתו של המלך קז'ימייז' השלישי על הסכם שלום עם המסדר הטבטוני, ב-1343. ב-1426 נבנה בית עירייה חדש.
ב-1574 הגיעו הישועים, וכעבור עשר שנים פתחו בעיר מכללה ישועית שהייתה לשם-דבר בין מוסדות החינוך בפולין של אותה העת.
דבר זה לא עמד לה לקאליש עם זאת מול העיר פוזנן, המרוחקת ממנה כ-155 ק"מ, שירשה בהמשך את מעמדה כמרכז אזורי.
במחצית הראשונה של המאה ה-17 תרמו להתפתחותה של קאליש חברי מסדר פרוטסטנטי גדול שהתיישבו בה לאחר שגורשו מבוהמיה.
ב-1792 כילתה שרפה את חלקו הניכר של מרכז העיר.
כעבור שנה, בחלוקתה השנייה של פולין בין שכנותיה, הפכה העיר לחלק מממלכת פרוסיה.
בראשית המאה ה-19 זכתה קאליש להיות אחת הבירות האזוריות בדוכסות ורשה.
ב-1813, במהלך הפלישה הנפוליאונית לרוסיה, נחתם בעיר חוזה קאליש בין רוסיה ופרוסיה.
לאחר מפלת נפוליאון, תחת פולין הקונגרסאית הייתה קאליש לבירה מחוזית ובהמשך לבירת גוברניית קאליש באימפריה הרוסית.
קרבתה לגבול הפרוסי האיצה את התפתחותה הכלכלית, והיא משכה אליה מתיישבים רבים לא רק מפולין ומהאימפריה הרוסית כי אם אף ממדינות האימפריה הרומית הקדושה שממערב.
במפנה המאה ה-20 קושרה העיר במסילת רכבת ללודז' ולוורשה.
עם פרוץ מלחמת העולם הראשונה ב-1914 הייתה קאליש בין הערים הראשונות שנהרסו, בשל קרבתה היחסית לגבול; הצבא הגרמני הפגיז אותה ובמהלך חודש אוגוסט היא כמעט והוחרבה כליל.
רבים מתושביה נעצרו, נרצחו או גורשו.
מתוך כ-68 אלף תושבי העיר נותרו בה 5,000. עד תום המלחמה, עם זאת, שוקם מרכז העיר ומרבית הפליטים יכלו לשוב אליה.
לאחר המלחמה הייתה קאליש חלק מהרפובליקה הפולנית השנייה.
בנייתה ושיקומה נמשכו, וב-1925 נחנך בית העירייה החדש.
בראשית מלחמת העולם השנייה היו בעיר 89 אלף נפש בקירוב.
לאחר הפלישה לפולין ב-1939 שוב הוכח חסרונה של הקרבה אל הגבול, כשקאליש נכבשה בקלות רבה בידי הוורמאכט וסופחה לגרמניה הנאצית.
עד סוף המלחמה נרצחו רבבות מתושבי העיר, יהודים כקתולים; או הוגלו אל תוך הגנרלגוברנמן, וב-1945 מנתה אוכלוסיית העיר כמחצית ממניינה טרם המלחמה.
מקץ 30 שנה שוב נתכוננה ווֹייוודת (מחוז) קאליש, שקאליש בירתה; וב-1998 היא בוטלה ומאז העיר היא מרכזה של נפת קאליש ונכללת בפרובינציית פולין גדול שבירתה היא פוזנן.
קאליש היא ליבהּ של מטרופולין שבה 350 אלף תושבים בקירוב הכוללת, מלבד קאליש, את שכנתה אוסטרוביה ומספר רשויות מקומיות קטנות.
תעשיית התעופה המפותחת (מנועים וחלקי מכונות) תורמת לחשיבותה של העיר.
מעבר לזאת יש בעיר תעשיית טקסטיל, תחרה ווילונות, מזון ושימוריו, ומפעל הפסנתרים הוותיק "קליסיה" שהוקם במאה ה-19 והעמיד מורשת רבה עד לסגירתו ב-2007.
קאליש היא מושבהּ של בישופות קתולית נפרדת מאז 1992. בעיר 25 כנסיות, מרביתן קתוליות; הבזיליקה הקולגיאטית של עליית הבתולה היא מקום הפולחן הלאומי ליוסף הקדוש ומהווה מוקד עלייה לרגל עבור רבבות מדי שנה.
בנוסף פועלים שלושה בתי תפילה של עדי יהוה וכן קהילה מוסלמית.
התיאטרון הקבוע הראשון התבסס בקאליש במפנה המאה ה-19. כיום ניתן למצוא בעיר ייצוג לכל ענפי האמנות - תזמורות, תיאטראות, גלריות ומחול עכשווי וכן מגוון פסטיבלים.
ערוצי תקשורת ומדיה רבים ממוקמים בקאליש.
לצד זאת, העיר היא גם מרכז של אמנות עממית מסורתית.
קאליש היא מרכז חינוכי אזורי חשוב, ובה מספר רב של בתי ספר ומכללות כמו גם סניפים של אוניברסיטת פוזנן.
בשטח הספורט, לעיר נציגות חזקה בענף הכדורעף, כשקבוצת הנשים אס.אס.קה קליסיה קאליש מובילה בטבלה הארצית, ולצדה מועדוני כדורעף מקומיים נוספים; כמו כן מפותחים ענפי הכדורגל ואמנויות הלחימה.
לקאליש תפקיד מכריע בתולדות יהודי פולין.
ההתיישבות היהודית בעיר החלה בשנת 1139. ב-1264 היא הייתה לעיר הפולנית הראשונה שבה ניתן ליהודים כתב-האמנה שהקנה להם מגוון חירויות בחוק.
כתב הזכויות של קאליש, כשמו, היווה את התשתית החוקית הראשונה לזכויותיהם של היהודים בפולין, ושימש מופת שלאורו הרחיבו שליטי המדינה את תחולת המסמך גם ליתר חלקי הארץ.
ב-1358 העניק המלך רישיון להקמת בית כנסת בעיר.
היהודים התפרנסו לרוב ממלאכה ועסקו בטקסטיל.
ב-1860 מנו יהודי קאליש 34% מאוכלוסיית העיר.
במהלך המאה ה-19 ניטש בקהילה מאבק חריף בין חוגי המשכילים, שהושפעו מהנאורות הגרמנית; לבין האורתודוקסים השמרנים.
במפנה המאה ה-20 צצו תנועות ציוניות בעיר, בד בבד עם עליית התארגנויות פוליטיות אחרות בקרב היהודים.
ב-1934 גדל שטח העיר משמעותית בשל צירוף שטחים כפריים יהודיים מסביב לקאליש.
האנטישמיות הרימה ראשה לקראת סוף שנות ה-30. ערב פרוץ מלחמת העולם השנייה היו בקאליש כ-25 אלף יהודים.
בספטמבר 1939 נכבשה העיר בידי הגרמנים.
כחודש וחצי אחר כך נספרו בה כ-18 אלף יהודים במפקד שערך היודנראט.
לקראת סוף נובמבר החלו השילוחים מזרחה, ואלה כללו גם יהודים מפוזנן שהגיעו לקאליש מעט קודם לכן כפליטים.
עד קיץ 1942 חוסלה שארית קהילת קאליש.
מעיר זו מוצאה של משפחת גֶמְבִּיצְקִי.
צֶצִילְיָה גֶמְבִּיצְקִי הייתה אימו של הרופא והמחנך היהודי יאנוש קורצ'אק.
קאליש היא מרכז חינוך ידוע בכל האזור.
יש בה שבע מכללות ועשרות בתי ספר מקצועיים.
בנוסף ישנם בעיר סניפים של אוניברסיטת פוזנן.
בין האנשים המפורסמים שנולדו ו/או חיו בעיר ניתן למנות את:
אברהם אבלי הלוי גומבינר, מגדולי האחרונים
חיים אלעזר וקס, רב ופוסק מחבר הספר "נפש חיה"
צבי הירש חיות, רב ובעל הגהות בתלמוד.
צבי הרמן סולניק, סופר ציוני
מאיר הלוי אויערבאך, בעל ה'אמרי בינה'
קמרון "קאם" ג'וסלין ג'יגנדה הוא שחקן אמריקאי.
ידוע בזכות הופעותיו בסרטים "דמדומים", "לעולם אל תיכנע", "בורלסק", "המאמין", "שבעת המופלאים" ובסדרת הטלוויזיה "The O.C.".
ג'יגנדה נולד בעיר הנמל טקומה, וושינגטון, בנם של קים וג'יי ג'יגנדה, בעלים משותפים של זיכיון 'הפיצה של רוק'.
אחותו קלסי היא מעצבת שיער.
לאחר שסיים את לימודיו בתיכון, עבר ללמוד בסנטה מוניקה קולג' בסנטה מוניקה, קליפורניה.
בשנת 2003, עשה ג'יגנדה את הופעת הבכורה שלו בסדרת הטלוויזיה "CSI".
בשנת 2004 הצטרף לסדרה "צעירים חסרי מנוח", שם שיחק במשך 7 פרקים בדמותו של דניאל רומלוטי ג'וניור.
התפרסם בפעם הראשונה ב-2005 בחמישה פרקים בסדרת הדרמה "ג'ק ובובי".
ג'יגנדה נבחן באותה השנה גם לסדרת הדרמה "The O.C." וזכה בתפקיד הגולש קווין וולצ'ק שמפתח יחסים עם הנערה העשירה מריסה קופר (מישה ברטון).
בשנת 2008 הופיע ג'יגנדה בסרט הערפדים "דמדומים" לתפקיד ג'יימס, מנהיג הערפדים הנודדים הרודף אחר בלה סוואן (קריסטין סטיוארט).